CELEX: 62016TN0199
Language: da
Date: 2016-05-02 00:00:00
Title: Sag T-199/16: Sag anlagt den 2. maj 2016 – Kohrener Landmolkerei og DHG mod Kommissionen

27.6.2016   
            
            
               DA
            
            
               Den Europæiske Unions Tidende
            
            
               C 232/26
            
         Sag anlagt den 2. maj 2016 – Kohrener Landmolkerei og DHG mod Kommissionen
   (Sag T-199/16)
   (2016/C 232/35)
   Processprog: tysk
   
      Parter
   
   
      Sagsøgere: Kohrener Landmolkerei GmbH (Penig, Tyskland) og DHG Deutsche Heumilchgesellschaft mbH (Frohburg, Tyskland) (ved advokat A. Wagner)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens gennemførelsesforordning (EU) 2016/304 af 2. marts 2016 om registrering af en betegnelse i registret over garanterede traditionelle specialiteter (Heumilch/Haymilk/Latte fieno/Lait de foin/Leche de heno (GTS)) annulleres.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1.
            
            
               Sagsøgerne har anfægtet, at deres indsigelse i forbindelse med vedtagelsen af den anfægtede gennemførelsesforordning ikke blev taget i betragtning af Kommissionen, selv om indsigelsen blev indgivet rettidigt til de i henhold til forordning (EU) nr. 1151/2012 (1) kompetente nationale myndigheder, som derefter ikke videresendte indsigelsen til Kommissionen rettidigt.
            
         
               2.
            
            
               Sagsøgerne har endvidere anfægtet, at Kommissionen vedtog en gennemførelsesforordning inden, der forelå en retskraftig afgørelse fra Retten vedrørende det søgsmål, der er anlagt i sag T-178/15, Kohrener Landmolkerei og DHG mod Kommissionen, om Kommissionens urigtige afgørelse om, at afvise indsigelsen som følge af manglende overholdelse af fristen.
            
         
               3.
            
            
               Endelig er sagsøgerne blevet påført en væsentlig ulempe som følge af vedtagelsen af den anfægtede gennemførelsesforordning. Der foreligger således en tilsidesættelse af bestemmelserne i EU-retten om sikring af en fri og loyal konkurrence.
            
         
      (1)  Europa-Parlamentets og Rådets forordning (EU) nr. 1151/2012 af 21.11.2012 om kvalitetsordninger for landbrugsprodukter og fødevarer (EUT L 343, s. 1).